
             REPUBLIKA HRVATSKA
ŽUPANIJSKO DRŽAVNO ODVJETNIŠTVO 
                         U RIJECI
             Rijeka, Erazma Barčića 5

Broj: DU-30/2026-1
Rijeka, 14. srpnja 2026.
TR/RMB

Na temelju članka 11. Zakona o pravo na pristup informacijama (Narodne novine broj 25/13, 85/15 i 69/22) te sukladno uputi Povjerenika za informiranje Republike Hrvatske broj NP-008-06/26-01/162 od 26. lipnja 2026. godine o obvezi provedbe savjetovanja s javnošću pri donošenju pravilnika o jednostavnoj javnoj nabavi, Županijsko državno odvjetništvo u Rijeci objavljuje 

OBAVIJEST
o pokretanju savjetovanja s javnošću
u postupku donošenja Pravilnika o provedbi postupaka jednostavne nabave

Županijsko državno odvjetništvo u Rijeci započinje postupak savjetovanja s javnošću radi donošenja novog Pravilnika o provedbi postupaka jednostavne nabave. 
Razlozi donošenja Pravilnika: 
Dana 16. svibnja 2026. stupio je na snagu Zakon o izmjenama i dopunama Zakona o javnoj nabavi objavljen u Narodnim novinama broj 48/2026., s time da pojedine odredbe koje se odnose na provedbu jednostavne nabave te digitalnu razmjenu ugovora putem EOJN RH stupaju na snagu 1. rujna 2026. godine. Opći akti kojima se uređuju pravila, uvjeti i postupci jednostavne nabave te planovi nabave moraju se uskladiti s odredbama navedenog Zakona do 16. kolovoza 2026. godine, te je stoga potrebno donijeti novi Pravilnik o provedbi postupaka jednostavne nabave. Novim Pravilnikom usklađuju se sa Zakonom pravila koja se odnose na pragove za provedbu jednostavne nabave, zatim pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima i proširuje se mogućnost primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave. 
Cilj provođenja savjetovanja: 
Upoznavanje javnosti, prvenstveno gospodarskih subjekata i potencijalnih ponuditelja, s predloženim procedurama, pragovima, internim rokovima te ugrađenim mehanizmima pravne zaštite (prigovora) unutar postupaka jednostavne nabave koje provodi ovo državno odvjetništvo, radi prikupljanja mišljenja, primjedbi i prijedloga. 
Rok za dostavu mišljenja i prijedloga: 
Savjetovanje s javnošću otvoreno je u trajanju od 30 dana, počevši od dana objave ove obavijesti dana 14. srpnja 2026. pa zaključno s danom 13. kolovoza 2026. godine. 
Način sudjelovanja u savjetovanju: 
Zainteresirana javnost svoje pisane primjedbe, prijedloge i mišljenja može dostaviti isključivo na priloženom Obrascu za sudjelovanje u savjetovanju, i to: putem elektroničke pošte na adresu: Renata.MatkovicBilic@zdori.dorh.hr s naznakom predmeta: "Javno savjetovanje – Pravilnik o provedbi postupaka jednostavne nabave". Nakon završetka savjetovanja, sve zaprimljene primjedbe bit će razmotrene, a Županijsko državno odvjetništvo u Rijeci izradit će i objaviti izvješće o prihvaćenim i neprihvaćenim prijedlozima na svojim internetskim stranicama. 

 Prilozi uz obavijest: 

1. Nacrt Pravilnika o provedbi postupaka jednostavne nabave 
2. Obrazac za sudjelovanje javnosti u savjetovanju

